**Paziņojums par līdzdalības iespējām likumprojekta “Grozījumi Negodīgas komercprakses aizlieguma likumā” izstrādes procesā**

|  |  |  |
| --- | --- | --- |
| 1. | Dokumenta veids | Tiesību akts (likumprojekts par grozījumu izdarīšanu) |
| 2. | Dokumenta nosaukums | Likumprojekts “Grozījumi Negodīgas komercprakses aizlieguma likumā” (turpmāk – likumprojekts) |
| 3. | Politikas joma un nozare vai teritorija | Industrijas un pakalpojumu politikas joma, Patērētāju tiesību aizsardzības nozare.  |
| 4. | Dokumenta mērķgrupas | Likumprojektā paredzētais tiesiskais regulējums ietekmēs komersantus (komercprakses īstenotājus), kas nodarbojas ar preču tirdzniecību un pakalpojumu sniegšanu (tai skaitā arī digitālo pakalpojumu un digitālo saturu).  |
| 5. | Dokumenta mērķis un sākotnēji identificētās problēmas būtība | Likumprojekts izstrādāts, lai nodrošinātu Eiropas Parlamenta un Padomes direktīvas (ES) 2019/2161 ar ko groza Padomes Direktīvu 93/13/EEK un Eiropas Parlamenta un Padomes Direktīvas 98/6/EK, 2005/29/EK un 2011/83/ES attiecībā uz Savienības patērētāju tiesību aizsardzības noteikumu labāku izpildi un modernizēšanu (turpmāk – Direktīva 2019/2161) ieviešanu. Mērķis ir veicināt augstāku patērētāju tiesību aizsardzības līmeni, tai skaitā pārrobežu pārkāpumu gadījumos, uzlabot patērētāju informētību un aizsardzību tiešsaistes tirdzniecības vietās, kā arī paredzēt iespēju sodīt negodīgas komercprakses īstenotājus par duālās kvalitātes pārkāpumiem. |
| 6. | Dokumenta izstrādes laiks un plānotā virzība | Noteikumu projektu plānots iesniegt Valsts sekretāru sanāksmē 2021. gada jūlijā. (Direktīva 2019/2161 jāpārņem, līdz ar to grozījumi likumā jāapstiprina Saeimā līdz 2021. gada 28. novembrim) |
| 7. | Dokumenti | Likumprojekts “Grozījumi Negodīgas komercprakses aizlieguma likumā” - datne: EMLik\_210621\_groz\_NKAL;Likumprojekta “Grozījumi Negodīgas komercprakses aizlieguma likumā” sākotnējās ietekmes novērtējuma ziņojums (anotācija) – datne: EMAnot\_190621\_groz\_NKAL. |
| 8. | Sabiedrības pārstāvju iespējas līdzdarboties | Sabiedrības pārstāvjiem ir iespējas līdzdarboties likumprojekta izstrādē un pilnveidošanā, rakstiski sniedzot viedokli Ekonomikas ministrijai. |
| 9. | Pieteikšanās līdzdalībai | Lūdzam pieteikties līdzdalībai rakstiski, norādot kontaktinformāciju (vārdu, uzvārdu, adresi, tālruņa numuru un e-pasta adresi),un sniedzot viedokli par likumprojektu līdz 2021. gada 5. jūlijam uz e-pastu: pasts@em.gov.lv vai Arta.Smukste@em.gov.lv |
| 10. | Cita informācija | Nav |
| 11. | Atbildīgā amatpersona | Iekšējā tirgus departamenta Konkurences, tirdzniecības un patērētāju tiesību nodaļas vecākā eksperte Arta Šmukste (tālrunis: 67013263; e-pasts: Arta.Smukste@em.gov.lv) |